CELEX: 32009D0581
Language: et
Date: 2009-07-29 00:00:00
Title: 2009/581/EÜ: Komisjoni otsus, 29. juuli 2009 , ühenduse rahalise toetuse kohta seoses Saksamaal Cloppenburgis 2008. aasta detsembris ja 2009. aasta jaanuaris lindude gripi vastu võitlemiseks võetud erakorraliste meetmetega (teatavaks tehtud numbri K(2009) 5869 all)

30.7.2009   
            
            
               ET
            
            
               Euroopa Liidu Teataja
            
            
               L 198/83
            
         
      KOMISJONI OTSUS,
   29. juuli 2009,
   ühenduse rahalise toetuse kohta seoses Saksamaal Cloppenburgis 2008. aasta detsembris ja 2009. aasta jaanuaris lindude gripi vastu võitlemiseks võetud erakorraliste meetmetega
   (teatavaks tehtud numbri K(2009) 5869 all)
   (Ainult saksakeelne tekst on autentne)
   (2009/581/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 3 lõiget 3 ja artikli 3a lõiget 1,
   ning arvestades järgmist:
   
               (1)
            
            
               Lindude gripp on kodulindude ja teiste vangistuses elavate lindude nakkuslik viirushaigus, mis kahjustab tõsiselt kodulinnukasvatuse tulusust ja põhjustab häireid ühendusesiseses kaubanduses ning ekspordis kolmandatesse riikidesse.
            
         
               (2)
            
            
               Lindude gripi puhangu korral on oht, et haigusetekitaja võib levida eluslindude ja linnulihatoodete kaubanduse teel asjaomase liikmesriigi teistesse kodulinnukasvatustesse, aga ka teistesse liikmesriikidesse ja kolmandatesse riikidesse.
            
         
               (3)
            
            
               Nõukogu 20. detsembri 2005. aasta direktiivis 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta (2) on sätestatud meetmed, mida liikmesriigid peavad puhangu korral viivitamata rakendama, et hoida ära viiruse edasine levik.
            
         
               (4)
            
            
               Otsuses 90/424/EMÜ on sätestatud kord, millega reguleeritakse veterinaariaalastele erimeetmetele, sealhulgas erakorralistele meetmetele antavat ühenduse rahalist toetust. Vastavalt kõnealuse otsuse artiklile 3a saavad liikmesriigid rahalist toetust teatavate lindude gripi tõrjemeetmetega seonduvate kulude katmiseks.
            
         
               (5)
            
            
               Otsuse 90/424/EMÜ artikli 3a lõike 3 esimeses ja teises taandes on sätestatud eeskirjad selle kohta, mitu protsenti liikmesriigi kantud kuludest võidakse katta ühenduse rahalisest toetusest.
            
         
               (6)
            
            
               Ühenduse rahalise toetuse maksmine lindude gripi erakorraliste tõrjemeetmete rakendamiseks on reguleeritud komisjoni 28. veebruari 2005. aasta määrusega (EÜ) nr 349/2005, millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsusega 90/424/EMÜ (3).
            
         
               (7)
            
            
               2008. aasta detsembris ja 2009. aasta jaanuaris esines Saksamaal Cloppenburgis lindude gripi puhanguid. Saksamaa võttis vastavalt direktiivile 2005/94/EÜ meetmeid nende haiguspuhangute vastu võitlemiseks.
            
         
               (8)
            
            
               Saksamaa on täiel määral täitnud oma tehnilised ja halduskohustused, mis on sätestatud otsuse 90/424/EMÜ artikli 3 lõikes 3 ja määruse (EÜ) nr 349/2005 artiklis 6.
            
         
               (9)
            
            
               5. veebruaril 2009 ja 6. märtsil 2009 esitas Saksamaa lindude gripi likvideerimiseks tehtud kulutuste hinnangulise summa.
            
         
               (10)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Ühenduse rahaline toetus Saksamaale
   Saksamaale võib anda ühenduse rahalist toetust kulude katmiseks, mis nimetatud liikmesriigil tuli 2008. aasta detsembris ja 2009. aasta jaanuaris kanda seoses meetmetega, mis võeti vastavalt otsuse 90/424/EMÜ artikli 3a lõigetele 2 ja 3 lindude gripi vastu võitlemiseks.
   Artikkel 2
   Maksekord
   Artiklis 1 ette nähtud ühenduse rahalise toetuse esimene osamakse on 2 000 000 eurot.
   Artikkel 3
   Adressaat
   Käesolev otsus on adresseeritud Saksamaa Liitvabariigile.
   
      Brüssel, 29. juuli 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 224, 18.8.1990, lk 19.
   
      (2)  ELT L 10, 14.1.2006, lk 16.
   
      (3)  ELT L 55, 1.3.2005, lk 12.